Úradný vestník L 154 , 30/04/2004 S. 0054 - 0056



Rozhodnutie Komisie z 29. apríla 2004, ktorým sa upravuje rozhodnutie 2003, pokiaľ ide o výnimku zo zákazu opätovného použitia zvierat s kožušinou v rámci jedného druhu podľa nariadenia Európskeho parlamentu a Rady (ES) č. 1774/2002 z dôvodu pristúpenia Estónska [oznámené pod číslom K(2004) 1632] (Text s významom pre EHP) (2004/434/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Zmluvu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä jej článok 2 ods. 3, so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä jeho článok 57 ods. 1, keďže: (1) pre určité akty, ktoré ostávajú v platnosti po 1. máji 2004 a vyžadujú si úpravy z dôvodu pristúpenia, neboli ustanovené potrebné úpravy v Akte o pristúpení z roku 2003, alebo boli ustanovené, ale potrebujú ďalšie úpravy. Všetky tieto úpravy musia byť prijaté pred pristúpením, aby sa od pristúpenia mohli uplatňovať; (2) podľa článku 57 ods. 2 Aktu o pristúpení, tieto úpravy musia byť prijaté Komisiou vo všetkých prípadoch, kde Komisia prijala pôvodný akt; (3) nariadenie (ES) Európskeho parlamentu a Rady č. 1774/2002 z 3. októbra 2002, ktorým sa stanovujú zdravotné predpisy týkajúce sa živočíšnych vedľajších produktov neurčených pre ľudskú spotrebu [1], ustanovuje zákaz kŕmenia zvierat spracovanou živočíšnou bielkovinou získanou zo zvierat toho istého druhu. Uvedené nariadenie tiež uvádza, že vo vzťahu k zvieratám s kožušinou možno udeliť výnimku; (4) rozhodnutie Komisie 2003/324/ES [2] uvádza členské štáty, ktorým sa povoľuje využívať výnimku, druhy, ktoré môžu byť kŕmené spracovanou živočíšnou bielkovinou získanou zo zvierat toho istého druhu a pravidlá, podľa ktorých kŕmenie možno uskutočňovať; (5) Estónsko predložilo žiadosť o výnimku zo zákazu opätovného použitia zvierat s kožušinou v rámci jedného druhu a predložilo dostatočné informácie o bezpečnostných opatreniach, za ktorých sa kŕmenie uskutočňuje; (6) rozhodnutie 2003/324/ES by sa preto malo primerane doplniť a zmeniť, PRIJALA TOTO ROZHODNUTIE: Článok 1 Rozhodnutie 2003/324/ES sa mení a dopĺňa takto: 1. "Podľa článku 22 ods. 2 nariadenia (ES) č. 1774/2002 sa Estónsku a Fínsku udeľuje výnimka ohľadom kŕmenia nasledujúcich zvierat s kožušinou spracovanou živočíšnou bielkovinou získanou z tiel alebo z častí tiel zvierat toho istého druhu:" 2. Článok 5 sa nahrádza takto: "Článok 5 Estónsko a Fínsko okamžite prijmú potrebné opatrenia na zabezpečenie súladu s týmto rozhodnutím a uverejnia tieto opatrenia. Bezodkladne o nich informujú Komisiu." 3. Článok 7 sa nahrádza takto: "Článok 7 Toto rozhodnutie je určené Estónskej republike a Fínskej republike." Článok 2 Toto rozhodnutie sa uplatňuje s výhradou a dňom nadobudnutia platnosti Zmluvy o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska. Článok 3 Toto rozhodnutie je určené členským štátom. V Bruseli 29. apríla 2004 Za Komisiu David Byrne člen Komisie [1] Ú. v. ES L 273, 10.10.2002, s. 1. Nariadenie naposledy zmenené a doplnené nariadením Komisie(ES) č. 668/2004 (Ú. v. EÚ L 112, 19.4.2004, s. 1). [2] Ú. v. EÚ L 117, 13.5.2003, s. 37. --------------------------------------------------